Kortkursusse by Sol-Tech - Solidariteit Wêreld LoopbaanSolidariteit Wêreld Loopbaan
Tuis › Artikels › Kortkursusse by Sol-Tech
Schikkie Geldenhuys, Adjunkhoof: Onderrig en Opleiding by Sol-Tech, verduidelik die rede vir die implementering van die kortkursusse: "Sol-Tech se nuwe kampus het baie belangstelling gelok en ons het gevoel ons moet op 'n manier teruggee aan die gemeenskap. Ons wil nie net waarde toevoeg vir ons studente nie, ons wil graag waarde toevoeg vir almal wat betrokke raak by Sol-Tech al is die betrokkenheid hoe gering. Sol-Tech hoop om op dié manier ook die gemeenskap te betrek en die aanleer van vaardighede soos hierdie meer toeganklik te maak. Ek weet baie van sweis, maar het nog nooit geleer hoe om behoorlik te sweis nie. Dit is hoekom ek hier is. Hierdie kursus is 'n uitstekende inisiatief en ideaal vir iemand wat sweis vir 'n stokperdjie doen, of selfs vir iemand wat meer gevorderde projekte wil aanpak. Ek het veral die interaksie met die instrukteurs baie geniet en sal dit vir enige iemand aanbeveel."
Henrico Jordaan (18) is besig met 'n deeltydse landboukwalifikasie en het besluit om die voltydse kursus te doen, spesifiek om sy vaardighede uit te brei en homself verder te bekwaam om ook sweisprojekte as deel van sy werk te kan aanpak.
Johan Oosthuizen (19) is tans in 'n fabriek werksaam en wil baie graag in die nabye toekoms by Sol-Tech met sy sweisambag begin. "Ek wou graag van die begin af reg leer sweis en die vaardighede aanleer om dit te kan doen," sê Johan. Hierdie kursus onderskei hom reeds van sy kollegas in die werkplek.
Die sweiskortkursus is die eerste van 'n klomp soortgelyke kursusse wat Sol-Tech in die nabye toekoms wil aanbied.
Waarom het julle op spesifiek boogsweis en CNC-freeswerk besluit? Boogsweis is die algemeenste vorm van sweiswerk en persone wat oor naweke aan hulle eie sweisprojekte werk, doen meestal boogsweis. CNC-toerusting en -opleiding is geweldig duur en ons moet begin deur 'n grondslag te lê by kursusgangers. Daar sal later 'n CNC-draaikursus ook aangebied word.
Omdat die vorige kursusse so gewild was, bied Sol-Tech later vanjaar nog 'n doen-dit-selfsweiskursus en ook 'n CNC-freeskortkursus aan.
Wie kan die kursus bywoon? Dis ideaal vir enige persoon (man of vrou) wat wil leer om te sweis of hul sweisvaardighede wil verbeter.
Datums en tydsduur van die kursus?
Voltyds: 13 – 17 September 2021 (Maandag tot Vrydag)
Deeltyds: 2, 9, 16, 23 Oktober 2021 met finale assessering 30 Oktober 2021
Koste: R3 500 per persoon, materiaal word voorsien
Benodigdhede: Sover moontlik moet deelnemers hul eie PPE (basiese beskermende toerusting soos, veiligheidskoene, oorpakke, sweishandskoene, berskermingsbrille en voorskoot) bring en waar moontlik hul eie sweismajiene en kabels, anders kan Sol-Tech die nodige voorsien.
Registreer hier: https://bit.ly/3b4p8B8
CNC-werk het 'n sterk ontwerp- en koderingskomponent voor daar met die masjiene gewerk word. Dit is 'n masjineringsproses wat gebruik word om gereedskap te maak. Die kursus is ideaal vir enige persoon (man of vrou) wat wil leer hoe om met 'n CNC-freesmasjien te werk of hul vaardighede met die masjien wil verbeter. Dit sal tot die kursusganger se voordeel wees as hy of sy 'n basiese onderbou het.
Voltyds: 24 – 28 Oktober 2021 (elke week Maandag tot Donderdag)
Koste: R13 236 per persoon, materiaal word voorsien (vyf persone maksimum en minimum)
Benodighede: Bring verkieslik eie PPE (basiese beskermende toerusting)
Registreer hier: https://forms.gle/28AxuPH8wm2Q6qRv8
Daar is nie 'n sluitingsdatum vir die kursus nie maar 'n minimum van 5 persone moet inskryf vir ons om die kursusse te kan aanbied.
Hierdie kortkursusse is nie kredietdraende kursusse so daar is geen toelatingsvereistes nie.
Wat behels elke kursus?
Albei kursusse het 'n teoretiese en praktiese komponent maar 80% van die tyd word aan prakties spandeer. Die sweisteorie vind via e-leer plaas.
Word verblyf gereël vir kursusgangers wat ver woon?
Kursusgangers is verantwoordelik vir hul eie verblyf.
Bevestiging van voltooiing van die kursusse?
'n Bywoningsertifikaat word na afloop van die suksesvolle voltooiing van die kursus en die assessering uitgereik.